CELEX: 32021D0986
Language: et
Date: 2021-04-29 00:00:00
Title: Komisjoni otsus (EL) 2021/986, 29. aprill 2021, millega kiidetakse heaks Euroopa Aatomienergiaühenduse Tarneagentuuri otsus, millega võetakse vastu agentuuri uus eeskiri maakide, lähtematerjalide ja lõhustuvate erimaterjalide nõudmise ja pakkumise tasakaalustamise viisi kohta (teatavaks tehtud numbri C(2021) 2893 all) (Ainult ingliskeelne tekst on autentne)

18.6.2021   
               
               
                  ET
               
               
                  Euroopa Liidu Teataja
               
               
                  L 218/1
               
            
         KOMISJONI OTSUS (EL) 2021/986,
         29. aprill 2021,
         millega kiidetakse heaks Euroopa Aatomienergiaühenduse Tarneagentuuri otsus, millega võetakse vastu agentuuri uus eeskiri maakide, lähtematerjalide ja lõhustuvate erimaterjalide nõudmise ja pakkumise tasakaalustamise viisi kohta
         
            
               (teatavaks tehtud numbri C(2021) 2893 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut, eriti selle artikli 60 kuuendat lõiku, ning arvestades
         järgmist:
         
                     (1)
                  
                  
                     Vastavalt Euroopa Aatomienergiaühenduse asutamislepingu (edaspidi „Euratomi asutamisleping“) artiklile 2 tagab Euroopa Aatomienergiaühendus, et kõiki kasutajaid ühenduses varustataks tarneallikatele võrdse juurdepääsu põhimõtte kohaselt ühise tarnepoliitika abil regulaarselt ja õiglaselt maakide ja tuumkütusega.
                  
               
                     (2)
                  
                  
                     Selleks loodi Euratomi asutamislepingu artikli 52 lõike 2 punkti b alusel agentuur.
                  
               
                     (3)
                  
                  
                     Agentuuri vastu võetud eeskiri vajab komisjoni heakskiitu ning sellega määratakse kindlaks maakide, lähtematerjalide ja lõhustuvate erimaterjalide nõudmise ja pakkumise tasakaalustamise viis.
                  
               
                     (4)
                  
                  
                     Agentuur võttis Euratomi asutamislepingu ja oma põhikirja alusel 15. jaanuari 2021. aasta otsusega vastu uue eeskirja praegu kehtiva agentuuri eeskirja ajakohastamiseks ja asendamiseks.
                  
               
                     (5)
                  
                  
                     Euratomi asutamislepingu artikli 60 kuuenda lõigu kohaselt peaks agentuuri eeskirjad heaks kiitma komisjon,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Aatomienergiaühenduse Tarneagentuuri 15. jaanuari 2021. aasta otsus, millega võetakse vastu agentuuri eeskiri maakide, lähtematerjalide ja lõhustuvate erimaterjalide nõudmise ja pakkumise tasakaalustamise viisi kohta ning tunnistatakse kehtetuks Euroopa Aatomienergiaühenduse Tarneagentuuri 5. mai 1960. aasta eeskiri, kiidetakse heaks.
         
         
            Artikkel 2
            Käesolev otsus jõustub 1. juulil 2021.
         
         
            Artikkel 3
            Käesolev otsus on adresseeritud Euroopa Aatomienergiaühenduse Tarneagentuurile. Otsus avaldatakse Euroopa Liidu Teatajas.
         
         
            Brüssel, 29. aprill 2021
            
               
                  Komisjoni nimel
               
               
                  komisjoni liige
               
               Kadri SIMSON